Publication: Magyar Közlöny
Issue: MK-2004-195 (Year: 2004, Number: 195)
Era: 2004-2010
Section: lakáscélú állami támogatásokról szóló 12/2001. (I. 31.) Korm. rendelet 13.§-a alapján meghatározott.
Paragraph Index: 837

1. Fogalmak Futamidõ (lejárat) Az értékpapír kibocsátása, illetve a hitel vagy a betét elsõ igénybevétele / kihelyezése és szerzõdés szerinti utolsó törlesztése / lejárata között eltelt idõ(tartam). Futamidõ szerint megkülönböztetendõ az egy évnél hosszabb (hosszú), és egy éves vagy annál rövidebb (rövid) hitelek / betétek csoportja. A követeléseket és tartozásokat az eredeti – tehát nem a még hátralévõ – lejáratuk szerint kell besorolni. A hitelkeret megállapodásoknál a futamidõt nem a keretszerzõdés lejárata szerint, hanem a hitelkeret megállapodás alapján igénybevett / nyújtott források egyedi sajátosságainak megfelelõen kell megadni.

Source: https://magyarkozlony.hu/hivatalos-lapok/7eda1a9307307eb6bdcb23e0cb3bb1e8f8774e33/dokumentumok/2ebf26008302298fc9612941c1a2111c05a7b224/letoltes